tomron87/hebrew-wikipedia-sentences-corpus huggingface dataset:
במבחנים האמריקאיים לאולימפיאדת לונדון (2012) סיים מרפי במקום רביעי במשחה ל-200 מטר בתוצאה של 1:57.39 דקות ובמקום שישי במשחה ל-100 מטר גב בתוצאה של 53.92 שניות ולא נכלל בנבחרת האמריקאית למשחקים האולימפיים.
באליפות העולם (בריכת 25 מטר) שנערכה באיסטנבול, טורקיה בדצמבר אותה שנה הוא זכה בשתי מדליות, זהב וארד.
מדליית זהב, במשחה שליחים 4x100 מטר מעורב, לאחר ששחה בשלב המוקדמות ומדליית ארד, במשחה ל-200 מטר גב בתוצאה של 1:48.86 דקות, אחרי רדוסלב קבנצקי מפולין (1:48.48 דקות) ובן ארצו ראיין לוכטה (1:48.50 דקות).
במבחנים האמריקאים לאליפות העולם שנערכו בשנת 2013 סיים מרפי פעמיים במקום שלישי, במשחה ל-100 מטר גב (53.38 שניות) ובמשחה ל-200 מטר גב (1:56.37 דקות) והחמיץ את האליפות.
באליפות הפאן פסיפיק בשחייה שנערכה בגולד קוסט, קווינסלנד, אוסטרליה באוגוסט 2014 זכה מרפי במדליית ארד, במשחה ל-100 מטר גב בתוצאה של 53.27 שניות, אחרי ריוסוקה אירייה מיפן (53.02 שניות) ובן ארצו מאט גריוורס (53.09 שניות).
נוסף לכך, הוא סיים במקום רביעי במשחה ל-200 מטר גב בתוצאה של 1:56.17 דקות.
באליפות העולם שנערכה בקאזאן, רוסיה באוגוסט 2015 זכה מרפי בשתי מדליות, זהב וכסף.
מדליית זהב, במשחה שליחים 4x100 מטר מעורב ביחד עם קווין קורדס, טום שילדס ונייתן אדריאן בתוצאה של 3:29.93 דקות, לפני אוסטרליה (3:30.08 דקות) וצרפת (3:30.50 דקות), הוא שחה כשחיין ראשון תוצאה של 53.05 שניות.
מדליית כסף, במשחה שליחים משולב (2 שחייניות ו-2 שחיינים) 4x100 מטר מעורב בתוצאה של 3:43.27 דקות, אחרי בריטניה שקבעה שיא עולם חדש של 3:41.71 דקות ולפני גרמניה (3:44.13 דקות).
בשלב המוקדמות, הוא קבע שיא אליפות חדש של 52.18 שניות וקבוצתו קבעה שיא עולם חדש של 3:42.33 דקות.
שיא זה היה המהיר ביותר באליפות במשחה זה.
נוסף לכך, הוא סיים במקום חמישי במשחה ל-200 מטר גב בשיא אישי חדש של 1:55.00 דקות.
באליפות המכללות שנערכה באטלנטה, ג'ורג'יה במרץ 2016 זכה מרפי בשתי מדליות זהב, בפעם השלישית ברציפות, במשחה ל-100 יארד גב בשיא ארצות הברית חדש של 43.49 שניות ובמשחה ל-200 יארד גב בשיא ארצות הברית חדש של 1:35.73 דקות.
במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיים מרפי פעמיים במקום ראשון, במשחה ל-100 מטר גב בתוצאה של 52.26 שניות ובמשחה ל-200 מטר גב בשיא אישי חדש של 1:53.95 דקות ונכלל בנבחרת האמריקאית למשחקים האולימפיים.
במסגרת משחה השליחים הוא קבע במשחה ל-100 מטר גב שיא עולם חדש של 51.85 שניות.
באליפות העולם שנערכה בבודפשט, הונגריה ביולי 2017 זכה מרפי ב-4 מדליות, 2 זהב, 1 כסף ו-1 ארד.
מדליית כסף, במשחה ל-200 מטר גב בתוצאה של 1:54.21 דקות, אחרי יבגני רילוב מרוסיה (1:53.61 דקות) ולפני ג'ייקוב פלבי מארצות הברית (1:55.06 דקות).
באולימפיאדת טוקיו (2020) זכה מרפי במדליית ארד במשחה ל-100 מטר גב בתוצאה של 52.19 שניות, אחרי יבגני רילוב שקבע שיא אירופה חדש של 51.98 שניות וקלימנט קולסניקוב מרוסיה (52.00 שניות) ולא הצליח להגן על תוארו.
ראיין היגה (נולד ב-6 ביוני 1990), המוכר גם בשם המשתמש שלו ביוטיוב nigahiga, הוא יוטיובר, מוזיקאי, קומיקאי ושחקן אמריקאי.
הוא ידוע בעקבות סרטוני הקומדיה שלו ביוטיוב, אשר נצפו מעל 4.3 מיליארד פעמים.
נכון ליוני 2021, חשבון היוטיוב של היגה מונה יותר מ-21 מיליון מנויים.
היגה הוא ממוצא יפני, ממחוז אוקינאווה.
הוא נולד בהילו, הוואי ב-6 ביוני 1990. הוא התחרה בג'ודו ומחזיק בחגורה שחורה.
בנוסף, היגה סיים בהצלחה את שנות לימודיו בבית הספר התיכון וואיאקי ב-2008.
היגה ושון פוג'יושי החלו לפרסם קטעי וידאו של עצמם מבצעים ליפ סינק לשירים באמצע שנת 2006, במהלך לימודיהם בבית הספר התיכון וואיאקי.
הם התקדמו במהרה ומעבר לשירים, הציגו גם מגוון רחב של תוכן קומי.
מדי פעם סרטוניהם כללו הופעות אורח של טים אינוס, ראיין וילארול, קייל צ'אן וטארין נאגו.
בערב חג המולד של 2008, שני הסרטונים הפופולריים ביותר של היגה ופוג'יושי, "איך להיות גנגסטר" ו"איך להיות אימו", הוסרו מיוטיוב בשל הפרת זכויות יוצרים.
ב-21 בינואר 2009, חשבון היוטיוב nigahiga הושעה באופן זמני והיגה נדרש להסיר עוד סרטונים המוגנים בזכויות יוצרים.
עקב כך, הוסרו כל סרטוני הליפ סינק של היגה (מלבד "את יפה"), יחד עם רוב קטעי הווידאו האחרים שלו שכללו מוזיקה המוגנת בזכויות יוצרים.
מאז, היגה התחיל להלחין את המוזיקה שהושמעה בערוץ בעצמו.
"איך להיות גנגסטר" ו"איך להיות אימו" הועלו חזרה לערוץ nigahiga בשלהי אוגוסט 2009, אך הוסרו כמה ימים לאחר מכן, יחד עם "איך להיות נינג'ה" ו"איך להיות חנון".
באביב 2010, "איך להיות נינג'ה", "איך להיות גנגסטר" ו"איך להיות אימו" פורסמו פעם נוספת.
לאחר שעבר היגה ללאס וגאס על מנת ללמוד רפואה גרעינית באוניברסיטת נבדה, רוב סרטוניו הוכנו על ידו בלבד, לפעמים תוך שיתוף פעולה עם משתמשי יוטיוב נוספים.
מאז 2012, היגה הקים חברת הפקות, "Ryan Higa Production Company "(RHPC), הכוללת את שון פוג'יושי, העובדת על מנת לספק תוכן לערוץ nigahiga.
ב-2016 היגה, ועוד יוטיוברים וחברים, יצרו פרודיה על להקת בנים מז'אנר הקיי-פופ הנקראת "Boys Generally Asian".
ערוץ היוטיוב nigahiga נוצר ב-20 ביולי 2006 על ידי היגה, פוג'יושי, אינוס ונאגו (שנודעו כ"צוות Yabo").
עד ל-21 בדצמבר 2010, נרשמו לערוץ 3 מיליון מנויים, והערוץ היה הראשון להשיג כמות כזו של מנויים.
על פי היגה, שם הערוץ שלו הוא שילוב של "Niga", שפירושו "טרוף" ביפנית, ושל שם המשפחה שלו, "היגה".
בשנת 2011 הוא יצר ערוץ שני בשם HigaTV, שם הוא מפרסם וידאו בלוגים וסרטוני מאחורי הקלעים.
נכון ליולי 2016, לערוץ HigaTV רשומים מעל 4.2 מיליון מנויים.
בשנת 2018 פוג'יושי הודיע על פרישתו מהערוץ.
בשנת 2014 שיחק בסרט האימה העל-טבעי "טיסה 7500" בתור דסטין.
בשנת 2016 שיחק היגה בסרט המותחן הפסיכולוגי "Tell Me How I Die" לצד שחקנים כמו אית'ן פק ונייתן קרס.
בשנת 2021 שיחק בסרט מקורי של נטפליקס "אוהנה: לחפש את האוצר".
ראיין קראוזר הוא אתלט אמריקאי.
קראוזר נולד בפורטלנד, אורגון בן למשפחה של ספורטאים מצטיינים שעסקו באתלטיקה בענפי הזריקות.
אביו, מיץ' קראוזר היה מחליף בזריקת דיסקוס באולימפיאדת לוס אנג'לס (1984).
דודו, בריאן קראוזר, השתתף בשתי אולימפיאדות (סיאול 1988 וברצלונה 1992) בהטלת כידון, דוד נוסף, דין קראוזר הוא הודף כדור ברזל וזורק דיסקוס מצטיין, בן דוד, סם קראוזר, שיאן ארצות הברית לנוער בהטלת כידון ובן דוד נוסף, היילי קראוזר אף הוא מטיל כידון מצטיין.
באליפות העולם באתלטיקה לנוער שנערכה בברסנונה, איטליה ביולי 2009 זכה קראוזר בשתי מדליות, זהב וכסף.
מדליית זהב, בהדיפת כדור ברזל (5 ק"ג) בשיא אליפות חדש של 21.56 מטר ומדליית כסף, בזריקת דיסקוס (1.5 ק"ג) בתוצאה של 61.64 מטר.
באליפות ארצות הברית שנערכה ביוג'ין, אורגון ביולי 2016, ושימשה גם כמבחנים האמריקאיים לאולימפיאדת ריו דה ז'ניירו (2016), זכה קראוזר במדליית זהב בהדיפת כדור ברזל, לפני אלוף העולם ג'ו קובץ' (21.95 מטר) ודארל היל (21.63 מטר), תוך שהוא קובע שיא אישי חדש של 22.11 מטר.
במשחקים האולימפיים עצמם הוא זכה במדליית זהב בהדיפת כדור ברזל, וקבע שיא אולימפי חדש של 22.52 מטר, לפני ג'ו קובץ' (21.78 מטר) ותומאס וולש מניו זילנד (21.36 מטר).
כבר בהדיפה השנייה הוא עלה למקום הראשון בתחרות בשיא אישי חדש של 22.22 מטר, אותו שיפר בהדיפה השלישית בתוצאה של 22.26 מטר ובסך הכול קבע ארבע הדיפות טובות יותר מיתר המשתתפים בתחרות.
באליפות ארצות הברית שנערכה בסקרמנטו, קליפורניה ב-25 ביוני 2017 זכה קראוזר בפעם השנייה ברציפות במדליית זהב בהדיפת כדור ברזל בשיא אליפות חדש ובתוצאת השנה בעולם של 22.65 מטר, לפני ג'ו קובץ' (22.35 מטר) וראיין ויטינג (21.54 מטר).
באליפות העולם שנערכה בלונדון אוגוסט 2017 סיים קראוזר במקום שישי בהדיפת כדור ברשל בתוצאה של 21.20 מטר.
באליפות ארצות הברית שנערכה בדה מוין, איווה בסוף יוני 2018 הוא זכה במדליית כסף בהדיפת כדור ברזל בתוצאה של 20.99 מטר, אחרי דארל היל (21.57 מטר) ולפני קרטיס ג'נסן (20.87 מטר).
בתחרות שנערכה באפריל 2019 בלונג ביץ', קליפורניה, קראוזר קבע בהדיפה החמישית בתחרות שיא אישי חדש של 22.74 מטר.
עוד לפני כן, בהדיפה הרביעית, קבע תוצאה של 22.73 מטר.
באליפות ארצות הברית שנערכה בדה מוין, בסוף יולי אותה שנה הוא זכה בפעם השלישית במדליית זהב בתוצאה של 22.62 מטר לפני ג'ו קובץ' (22.31 מטר) ודארל היל (22.11 מטר).
באליפות העולם שנערכה בדוחה, קטר ב-5 באוקטובר אותה שנה הוא זכה במדליית כסף בהדיפת כדור ברזל בשיא אישי של 22.90 מטר, אותו קבע בהדיפה השישית והאחרונה שלו, ס"מ אחד בלבד פחות מהמנצח ג'ו קובץ' (22.91 מטר) ולפני תומאס וולש שקבע את אותה תוצאה כמוהו 22.90 מטר.
במקרה של שוויון, מדליית הכסף ניתנת להודף בעל התוצאה השנייה הטובה יותר, קרואזר הדף 22.71 מטר לעומת וולש שהדף 22.56 מטר.
באליפות ארצות הברית באולם שנערכה באלבקרקי, ניו מקסיקו ב-15 בפברואר 2020 זכה קראוזר במדליית זהב בהדיפת כדור ברזל בשיא אישי חדש של 22.60 מטר, התוצאה השנייה בטיבה בכל הזמנים, 6 ס"מ אחרי שיא העולם של רנדי בארנס מארצות הברית (22.66 מטר).
בתחרות שנערכה במריאטה אטלנטה, ג'ורג'יה ב-18 ביולי הוא קבע בהדיפת כדור ברזל שיא אישי חדש של 22.91 מטר התוצאה השלישית בטיבה בכל הזמנים.
במסגרת ליגת האתלטיקה בארצות הברית שנערכה באולם בפאייטוויל, ארקנסו, ב-25 בינואר 2021 קבע קראוזר בהדיפת כדור ברזל שיא עולם חדש של 22.88 מטר, שיפור לשיא בן 32 השנים של רנדי ברנס מארצות הברית (22.66 מטר).
בתחרות שנערכה באריזונה בחודש מאי, ניצח קראוזר עם שיא אישי חדש של 23.01 מטר, ובכך הפך לאדם השלישי בהיסטוריה שעובר את גבול 23 המטרים.
במבחנים האמריקאים לאולימפיאדת טוקיו שנערכו ביוג'ין, אורגון ב-18 ביוני קבע קראוזר בהדיפת כדור ברזל שיא עולם חדש של 23.37 מטר, שיפור לשיא העולם הוותיק בן 31 השנים של רנדי בארנס מארצות הברית (23.12 מטר).
במשחקים האולימפיים עצמם הוא זכה במדליית זהב בפעם השנייה ברציפות בשיא אולימפי חדש של 23.30 מטר, לפני ג'ו קובץ' (22.65 מטר) ותומאס וולש (22.47 מטר).
באליפות העולם שנערכה ביוג'ין ביולי 2022 הוא זכה במדליית זהב בהדיפת כדור ברזל בשיא אליפות חדש של 22.94 מטר, לפני ג'ו קובץ' (22.89 מטר) וג'וש אווטנד מארצות הברית (22.29 מטר).
בתחרות שנערכה בלוס אנג'לס ב-27 במאי 2023 קבע בהדיפת כדור ברזל שיא עולם חדש של 23.56 מטר.
באליפות העולם שנערכה בבודפשט, הונגריה הגן על תוארו וזכה במדליית הזהב בשיא אליפות חדש של 23.51 מטר, לפני לאונרדו פאברי מאיטליה (22.34 מטר) ובן ארצו ג'ו קובץ' (22.12 מטר).
באליפות העולם באולם שנערכה בגלאזגו הממלכה המאוחדת במרץ 2024 זכה במדליית זהב בהדיפת כדור ברזל בשיא אליפות חדש של 22.77 מטר, לפני תומאס וולש (22.07 מטר) ולאונרדו פאברי (21.96 מטר).
באולימפיאדת פריז שנערכה ב-3 באוגוסט אותה שנה הוא זכה בפעם השלישית ברציפות במדליית זהב בתוצאה של 22.90 מטר, לפני בן ארצו ג'ו קובץ' (22.15 מטר) ורג'ינדרה קמפבל מג'מייקה (22.15 מטר).
ראיין סידני הוא כדורסלן עבר אמריקאי ששיחק בעמדת הקלע, גובהו 1.88 מטר.
סידני שיחק בעבור בוסטון קולג' מהדויז'ן 1 ממחוז הביג איסט בשנים 2000–2003, בהן ביסס את עצמו כשחקן השישי של הקבוצה.
המכללה עלתה בימיו על הגל: מהמקום האחרון במחוז למקום הראשון עם שיאי יחס ניצחונות-הפסדים והזכייה בו פעמיים, תוך כדי השתתפויות בליגת ה-NCAA.
באחד האימונים שבר את הלסת שלו ועלה לשחק חודשיים עם קיבוע ללסת.
כתוצאה מהמקרה סיכוייו להיבחר בדראפט ה-NBA צנחו משמעותית, הוא בחר לסיים את התואר וקריירת המכללות שלו באוניברסיטת צ'ייני של פנסילבניה הקטנה מהדויז'ן 2 בעונת 2003/2004 והוא אכן לא נבחר בדראפט 2004.
הוא יצא לאירופה לשחק במרסין מהליגה הטורקית השנייה בעונת 2004/2005, הוא הוביל את הליגה הזו בנקודות עם 30.2 למשחק והיה מהגורמים הבולטים לעלייתה לליגה הטורקית הבכירה.
הוא סיים את העונה בליגה חצי מקצוענית בארצות הברית.
בעונה שלאחר מכן שיחק בחוזים קצרי טווח בקבוצות מספרד ואיטליה וסיים את העונה והקריירה בקבוצת אליאגה פטקים הטורקית.
בין 2008–2010 עבד כברמן לפי פרופיל הלינקדאין שלו.
ב-2010 שיחק בליגת חובבים של נורת'וויל, מישיגן עם קבוצת הצ'אמפס.
ראיין אוליבר סמפסון הוא שחקן אנגלי.
הוא ידוע בעיקר מהופעתו בתפקיד גרומיו בסיטקום הבריטי "פלבס", בתוכנית המערכונים "Glitchy" ובדמות אלכס ונאבלס בסדרה הקומית "אחרי שהלכת", בה גילם את דמות הבן של ג'ימי ונאבלס (ניקולס לינדהרסט).
ב-2008 הופיע סמפסון בשני פרקים בסדרת המדע בדיוני "דוקטור הו" ב-"The Sontaran Stratagem" ו-"The Poison Sky" בתפקיד לוק רטיגן.
סמפסון נולד במסברו בעיר רות'רהאם שבמחוז יורקשייר.
הוא למד בבית הספר התיכון ויילס בקיווטון פארק, שם הופיע בהצגות של בית הספר.
קריירת המשחק של סמפסון החלה בהופעה בתיאטרון קרוסיבל בשפילד.
לפני שהתחיל לשחק בסיטקום " אחרי שהלכת" ב-2003 הופיע בפרק בסדרה "מחשבות רצחניות", אחר כך שיחק בסדרות "Denial of Murder", "הולבי סיטי" ו-"Heartbeat".
סמפסון שיחק בתפקיד הילד הגאון לוק רטיגן בשני פרקים של הסדרה "דוקטור הו" "תכסיס הסונטארן" ו"שמי הרעל".
ב-2008 עבד בתיאטרון המלכותי הלאומי.
ב-2011 שיחק בתפקיד קטן בסדרה הקומית "Fresh Meat".
ב-2015 גילם דמויות שונות בתוכנית המערכונים "Glitchy" של ITV2. עוד ב-2015 גילם את דמותו של צ'אלרס 'בוז' דיקנס בסדרת הדרמה "תולדות פרנקנשטיין".
Bigstuff גלן תפקיד ראשי; 12 פרקים
ראיין קייל קוגלר הוא במאי קולנוע, מפיק ותסריטאי אמריקאי.
סרטו העלילתי הראשון, תחנת פרוטוויל, זכה בפרס הקהל ובפרס חבר המושבעים של פסטיבל סאנדנס לדרמה אמריקאית ב-2013. הוא כתב וביים את הסרט השביעי בסדרת הסרטים רוקי, "קריד" (2015), ואת הסרט "הפנתר השחור" (2018), המבוסס על הדמות הפנתר השחור מחוברות הקומיקס של מארוול קומיקס ושמהווה חלק מהיקום הקולנועי של מארוול.
סרטיו של קוגלר זוכים לשבחים מרובים ולהצלחה מסחרית.
ב-2013, הוא נכלל ברשימת 30 האנשים מתחת לגיל 30 המשנים את העולם של מגזין טיים.
לעיתים תכופות משתף קוגר פעולה עם השחקן מייקל בי.
ג'ורדן, שהופיע בכל סרטיו, כמו גם עם המלחין לודוויג גרנסון, אשר הלחין את כל סרטיו.
קוגלר נולד ב-23 במאי 1986 באוקלנד שבמדינת קליפורניה.
אמו, ג'וזלין (לבית תומאס) הייתה פעילה ציבורית וחברתית בעוד אביו איירה עבד כיועץ בשירות המבחן לנוער.
שני הוריו סיימו את לימודיהם באוניברסיטת המדינה של קליפורניה בהייוורד.
לקוגלר שני אחים: נח וקינן.
דודו, קלרנס תומאס, הוא דור שלישי למשפחת סוורים באוקלנד, והיה הגזבר לשעבר של איחוד המחסנים החופיים הבינלאומי.
בגיל שמונה עברה משפחתו לריצ'מונד, קליפורניה.
הוא למד בבית הספר התיכון הפרטי והקתולי סנט מרי באולבני שבקליפורניה, והצטיין במתמטיקה ומדעים.
את לימודיו הגבוהים החל במכללת סנט מרי בקליפורניה שבעיירה מורגה.
הוא התחבר לקבוצת הפוטבול של המכללה, שהשתתפה בקורס כתיבה יוצרת.
המורה של קוגלר בקורס זה שיבח את עבודתו, ועודד אותו להמשיך בכתיבת תסריטים.
לאחר שמכללת סנט מרי ביטלה את תוכנית הפוטבול שלה ברץ 2004, הוא עבר למכללה אחרת וזכה במלגת לימודים על מנת לממן את לימודיו באוניברסיטת המדינה של קליפורניה בסקרמנטו.
בסקרמנטו התמקד קוגלר במימון לימודיו ולקח שיעורי קולנוע רבים ככל שיכל לשלב יחד עם אימוני הפוטבול שלו באוניברסיטה.
לאחר סיום לימודיו בסקרמנטו החל ללמוד בבית הספר לקולנוע של אוניברסיטת דרום קליפורניה, שם הכין סדרה של סרטים קצרים.
לאחר עליית הסרט לאקרנים, זכה הסרט בפרסים רבים ובשבחים מצד מבקרי אמנות, בהם פרס "הסרט הראשון באורך מלא הטוב ביותר" של פרס אינדפנדנט ספיריט.
בעת שבוע עליית הסרט לאקרנים, ג'ורג' זימרמן, מתנדב היספני במשמר האזרחי, זוכה בידי חבר מושבעים בפלורידה מאשמת רצח הנער האפרו-אמריקאי טרייבון מרטין.
הזיכוי הזה הביא לסיומו של משפט מתוקשר שהעלה על פני השטח את המתיחות הגזעית בחברה האמריקאית.
"תחנת פרוטוויל", שבסופו ציין כי השוטר שהרג את אוסקר גרנט קיבל עונש קל, הצית מחדש את השסע הגזעי בארצות הברית והפך לסרט מחאה.
"תחנת פרוטוויל" גרף למעלה מ-17 מיליון דולר אמריקני ברחבי העולם לאחר שידוריו בבתי הקולנוע.
באתר הביקורות "Rotten Tomatoes", קיבל הסרט ציון של 94% המבוסס על 195 ביקורות.
בחודש יולי 2013 דווח כי אולפני מטרו גולדווין מאייר הציעו לקוגלר לביים את הסרט "קריד".
את התסריט לסרט כתב בצוותא עם ארון קובינגטון.
בחודש ינואר 2016, חתם קוגלר על חוזה לכתיבת וביום הסרט השמונה עשר ביקום הקולנועי של מארוול: "הפנתר השחור".
בכך נהפך קוגלר לבמאי והתסריטאי הצעיר ביותר באולפני מארוול.
את הסרט, בכיכובו של צ'דוויק בוזמן כפנתר השחור, החלו להפיק בינואר 2017, ועלה לאקרנים בראשית 2018. מייקל בי.
ג'ורדן, שכאמור הופיע בכל סרטיו של קוגלר, כיכב כאנטגוניסט הראשי בסרט: אריק קילמונגר.
עם עלייתו לאקרנים, היה הסרט להצלחה מסחרית מרשימה, ההכנסות הגלובליות מהסרט עומדות חצו כשבוע לאחר הקרנתו את רף החצי מיליארד דולר הודות להשקתו בשוק הקולנוע בסין העממית, שם הכניס באותו היום 22 מיליון דולר.
בסוף השבוע הראשון להקרנתו בארצות הברית גרף הסרט שיא של כ-202 מיליון דולר מה שהיווה את הפתיחה החזקה ביותר של סרט שבוים על ידי במאי אפרו-אמריקאי.
לאחר שחרורו של הסרט "קמט בזמן" במרץ 2018, הייתה זו הפעם הראשונה בה שני הסרטים המובילים בקופות בוימו על ידי במאים אפרו-אמריקאים: קוגלר, במאי פנתר השחור, ואווה דוברני, במאית "קמט בזמן".
הסרט ניצח בדירוג סרטי גיבורי-על כדוגמת "האביר האפל" ו"איירון מן", שהחזיקו שניהם מדרוג חיובי בן 94%.
האתר "RelishMix" ציין כי ההאשטאגים של הסרט ברשת החברתית טוויטר שברו שיא ביום עלייתו לאקרנים, עם מעל ל-550 אלף פוסטים.
באוקטובר 2023, קוגלר, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן.
+סרטי קולנועשנת עליית הסרט לאקרניםשם הסרטתפקיד בסרטפרסיםבמאימחברמפיק2013תחנת פרוטוויל2015קריד2018הפנתר השחורקריד 2 (בפועל)2021ספייס ג'אם: אגדה חדשהיהודה איש קריות והמשיח השחורמפיק2022הפנתר השחור: ואקאנדה לנצחמועמד לפרס NAACP לבימוי יוצא מן הכלל בסרט קולנוע (2023)2025חוטאיםכןכןכןTBAאיירון הארטלאלאכןמיני-סדרה עתידית של דיסני+Wrong Answerכןלאכן
שנהפרסקטגוריהעבודה מועמדתתוצאהסימוכין2024פרס גראמיהשיר הטוב ביותר שנכתב למדיה חזותית"Lift Me Up" (בתור פזמונאי)2026פרס איגוד מבקרי הקולנוע האמריקאיהבמאי הטוב ביותרחוטאיםהתסריט המקורי הטוב ביותר
ראיין פורסום הוא מטוס קל, חד-מנועי, מתוצרת יצרנית המטוסים האמריקאית ראיין איירונאוטיקל קומפני אשר יוצר בארצות הברית.
הטיסה הראשונה בוצעה בשנת 1930.
דגמי "ראיין פורסום" כונו "Baby Brougham".
דגם "C-2" אבד במהלך מעבר טרנס-אטלנטי של הטייסים אלכס לואב (Alex Loeb) וריצ'רד דקר (Richard Decker) בנובמבר 1939. המטוס היה בדרכו לאירלנד כאשר יעדו הסופי של האווירון היה פלשתינה.
האווירון המריא מניו יורק ב-8 בנובמבר 1939.
"C-1" - הורכב בדגם מנוע מסוג "Wright R-760 Whirlwind" , הדגם היה קרוי גם: "C-1 Foursome" (יוצרו 2 יחידות).
"C-2" - הורכב בדגם מנוע כוכבי מסוג מנוע דיזל מסוג "Packard DR-980" (יוצרה 1 יחידה).
סוגי מנועים שהורכבו ב-"ראיין פורסום"
פנים האווירון היה מרוהט בהידור עם מושבים מרופדים.
ראיין פיליפ סונדרס הוא מאמן כדורסל אמריקאי, בנו של מאמן העבר פליפ סונדרס.
סונדרס נולד בעיר מדינה שבמינסוטה, בזמן שאביו פליפ סונדרס שימש כעוזר מאמן בקבוצת הכדורסל של אוניברסיטת מינסוטה.
בשנים הבאות עברה המשפחה להתגורר באוקלהומה, בוויסקונסין ובדקוטה הדרומית בשל תפקידיו השונים של פליפ כמאמן, ובשנת 1995 חזרה למינסוטה כאשר מונה למאמנה של מינסוטה טימברוולבס מליגת ה-NBA.
בשנים 2004–2008 למד ראיין באוניברסיטת מינסוטה, ובשנתיים הראשונות אף שיחק כרכז בקבוצת הכדורסל שלה, בה שיחק בעבר אביו.
בשתי עונות אלו מיעט לקבל דקות משחק, וקלע בסך הכול 5 נקודות ב-20 המשחקים בהם שותף.
לקראת עונת צורף לצוות האימון של קבוצת וושינגטון ויזארדס, לאחר שאביו פליפ מונה למאמנה.
לאחר כשנתיים וחצי, בהן רשמה הקבוצה מאזן ניצחונות שלילי 51–130 (28.2%), פוטר פליפ מתפקידו והוחלף על ידי רנדי ויטמן, תחתיו המשיך לשמש ראיין כעוזר מאמן עד סיום עונת .
בקיץ 2014 חזר לשתף פעולה עם אביו, הפעם כעוזרו במינסוטה טימברוולבס.
באוקטובר 2015 נפטר פליפ סונדרס שסבל מלימפומת הודג'קין, ובשלוש העונות הבאות המשיך ראיין לשמש כעוזר מאמן במינסוטה תחת המאמנים סם מיטשל וטום ת'יבודו.
ב-6 בינואר 2019, לאחר שפתחו את עונת עם מאזן שלילי 19–21, פיטרו הטימברוולבס את ת'יבודו מתפקידו, ומינו את סונדרס כמחליפו.
באותה עת היה סונדרס המאמן הראשי הצעיר ביותר בליגה, בגיל 32.
ראיין ג'ונתן קלי הוא שחקן אמריקאי שהחל להתפרסם כילד.
מוכר מתפקידו בדמות ג'ורדן פאריש בסדרת הנעורים "זאב צעיר".
קלי נולד וגדל בגלן אלין (אנ'), פרבר מערבי של שיקגו, אילינוי.
הוא הילד החמישי מבין חמישה עשר ילדים (תשעה אחים ושש אחיות), והוא גדל בתור לותרני.
כשהיה בן שנתיים, אמו לקחה אותו ואת חמישה מאחיו לשיקגו כדי לפגוש סוכן מאחר שהשכנים הסמוכים עשו את אותו הדבר.
קלי התחיל להופיע בפרסומות וקיבל את התפקיד הראשון שלו בסרט כשהיה בן שש, והפך לחבר בגילדת שחקני המסך בגיל ארבע.
הוא קיבל חינוך ביתי במהלך השנתיים האחרונות שלו בתיכון.
בגיל 18 עבר ללוס אנג'לס לשם המשך קריירת המשחק שלו.
פרד קרטר2002קיץ גנוב (אנ')שיימוס אומאלי2004משחקי ילדיםקליידThe Dust Factoryראיין פלין2006Outlaw Trail: The Treasure of Butch Cassidyרוי פארקרמכתבים מאיוו ג'ימהמארינס2007Still Greenאלן2015חזירי המלחמה (אנ')ויליאם יורק2016Luciferפיטר מת'יסון2017Realmsבובי2019Badlandג'ספר מורטנסון2023זאב צעיר: הסרטג'ורדן פארישTBAThe Prometheanפורסיית'גם מפיק בפועל
ראיין קנדי הוא שחקן ודוגמן קנדי.
תפקידו הבולט ביותר הוא כניק מקגילן בסדרת הטלוויזיה "טין סטאר".
ריאן קנדי נולד בויניפג, מניטובה, וגדל בעיירה הסמוכה אוקבנק יש לו שני אחים צעירים יותר, אדם ומיכה.
קנדי סיים את לימודיו בתיכון האקדמיה הנוצרית של ספרינגס בויניפג.
Darcyהנרי רובסוןסרט טלוויזיה של הולמרקTwist of Fateג'ףסרט טלוויזיה של Up TV 2017–2019טין סטאר ניק מק'גילן13 פרקים2018Marrying Mr.
Darcyהנרי רובסוןסרט טלוויזיה של הולמרק2019הדסון ורקס המאמן ארמסטרונגפרק: "Bullet in the Water"עבור כל האנושותמייקל קולינס3 פרקים2020הרופא הטובברנדן לואיספרק: "Fault"2021הם גארי2 פרקים2022בילי הנער מרשל אשמון "אש" אפסון 3 פרקים
מקארתי הוא פוליטיקאי ואיש עסקים אמריקאי ולשעבר איש יחידת הריינג'רס של צבא ארצות הברית.
החל מ-30 בספטמבר 2019 ועד השבעת ג'ו ביידן לנשיאות כיהן כמזכיר הצבא של ארצות הברית.
ביוני 2017 מינה אותו נשיא ארצות הברית דונלד טראמפ כתת-מזכיר הצבא.
ב-1 באוגוסט אותה שנה אישר הסנאט את מינויו.
מ-3 באוגוסט ועד 20 בנובמבר 2017 הוא שימש כמזכיר הצבא בפועל.
מ-24 ביוני ועד 15 ביולי 2019, כאשר מזכיר הצבא מארק אספר שימש כמזכיר ההגנה בפועל, נטל מקארתי על עצמו את תפקידי מזכיר הצבא.
ב-21 ביוני אותה שנה מינה הנשיא טראמפ את מקארתי כמזכיר הצבא.
ב-26 בספטמבר אושר מינויו על ידי הסנאט וב-30 בספטמבר הוא הושבע כמזכיר הצבא.
מקארתי סיים תואר ראשון בהיסטוריה במכון הצבאי של וירג'יניה.
הוא בעל תואר שני במנהל עסקים מבית הספר למנהל עסקים על שם רוברט ה.
כאיש יחידת הריינג'רס של צבא ארצות הברית הוא שירת ברגימנט הריינג'רס ה-75 במהלך הפלישה האמריקאית לאפגניסטן.
לאחר שחרורו מהצבא עבד מקארתי ב"תאגיד הבנקאות של הונג קונג ושאנגחאי".
לאחר מכן הוא היה לחבר צוות מקצועי של הוועדה ליחסי חוץ של בית הנבחרים של ארצות הברית.
בהמשך הוא שימש כעוזר מיוחד למזכיר ההגנה רוברט גייטס.
ב-2011 הצטרף מקארתי ללוקהיד מרטין, שם הוא עבד במיזמים שונים, כולל במיזם ה-F-35 לייטנינג II.
בתפקידו האחרון שם הוא שימש כסגן הנשיא לתוכנית התחזוקה של מיזם ה-F-35.
ראיין הלד הוא שחיין אמריקאי, האלוף האולימפי (ריו דה ז'ניירו 2016) במשחה שליחים 4x100 מטר חופשי ואלוף עולם (בריכת 25 מטר) (האנגג'ואו 2018) בעל 5 מדליות, מהן 4 זהב ו-1 כסף, כולן במשחי שליחים ושותף לשני שיאי עולם (בריכת 25 מטר) במשחי שליחים.
אלוף האוניברסיאדה (טאיפיי 2017) ואלוף ארצות הברית (2019) במשחה ל-100 מטר חופשי.
הלד נולד וגדל בספרינגפילד, אילינוי, בנם של שריל ורנדי הלד.
במבחנים האמריקאים לאולימפיאדת ריו דה ז'ניירו (2016) זכה הלד במדליית ארד במשחה ל-100 מטר חופשי בתוצאה של 48.26 שניות, אחרי נייתן אדריאן (47.72 שניות) וקיילב דרסל (48.23 שניות).
במשחקים האולימפיים עצמם, הוא זכה במדליית זהב, במשחה שליחים 4x100 מטר חופשי ביחד עם קיילב דרסל, מייקל פלפס ונייתן אדריאן בתוצאה של 3:09.92 דקות, לפני צרפת (3:10.53 דקות) ואוסטרליה (3:11.37 דקות).
כשחיין שלישי הוא קבע ב"זינוק שליחים" תוצאה של 47.73 שניות.
באוניברסיאדה שנערכה בטאיפיי באוגוסט 2017 הוא זכה ב-3 מדליות זהב, במשחה ל-100 מטר חופשי בתוצאה של 48.36 שניות, במשחה שליחים 4x100 מטר חופשי ובמשחה שליחים 4x100 מטר מעורב.
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה הוא זכה ב-5 מדליות, 4 זהב ו-1 כסף, כולן במשחי שליחים.
באליפות ארצות הברית שנערכה בשנת 2019 זכה הלד בשתי מדליות זהב, במשחה ל-50 מטר חופשי בשיא אישי חדש של 21.87 שניות ובמשחה ל-100 מטר חופשי בשיא אישי חדש של 47.39 שניות, התוצאה השלישית בטיבה בארצות הברית בכל הזמנים.
נוסף לכך, הוא סיים במקום רביעי במשחה ל-100 מטר פרפר.
באולימפיאדת פריז הוא זכה במדליית זהב במשחה שליחים 4x100 מטר חופשי לאחר ששחה בשלב המוקדמות.
100 מטר חופשי: 47.39 שניות (2019), התוצאה השלישית בטיבה בארצות הברית בכל הזמנים
ראיין דסטיני איירונס היא שחקנית וזמרת-יוצרת אמריקאית, הידועה בעיקר בזכות תפקידיה בדרמה המוזיקלית של פוקס, "סטאר" (אנ') (2016–2019) בתור אלכסנדרה קריין ומהופעתה בתור ג'יליאן בסדרה "בוגרת-כזה" (2020–2021) ברשת Freeform.
דסטיני נולדה ב-8 בינואר 1995 בדטרויט, מישיגן.
אביה היה חבר בקבוצת ה-R&B משנות ה-90, "Guess".
דסטיני למדה בתיכון ווסט בלומפילד (אנ').
בינואר 2011, דסטיני זכתה בתחרות שירה כדי להשתתף בהקרנת הבכורה על השטיח האדום של "Never Say Never" של ג'סטין ביבר.
משפחתה היא ממוצא אפרו-אמריקאי, כאשר לסבתה מצד אמה יש שורשים אירים.
בבית הספר התיכון, דסטיני בת ה-12 הקימה את השלישייה המוזיקלית New Limit.
בניהולה של אמה דון, השלישייה עשתה אודישן ל-America's Got Talent בשנת 2010 ועלו לגמר עד שהחליטו שזה לא בשבילם.
עד שנת 2011 דסטיני חתמה על חוזה הקלטות עם יוניברסל רפובליק.
הלהקה התפרקה מאוחר יותר, כשדסטיני הקימה קבוצה חדשה בשם "לאב דולהאוס".
השלישייה חתמה על חוזה הקלטות בקפיטול רקורדס.
הלהקה הוציאה את סינגל הבכורה שלה "Can I".
בשנת 2016, דסטיני הכריזה כי היא עובדת עם מיני-אלבום בכורה.
היא הוציאה את הסינגל הראשון שלה "The Same" ב-2018, עם רמיקס בהשתתפות הראפר טובי לו שיצא בשנה שלאחר מכן.
בשנת 2010 הופיעה דסטיני בפרק בסדרת האינטרנט "The Wannabes".
בשנת 2013 היא הופיעה בכמה פרקים של דרמת הפשע, "שמש שקרנית" .
מאוחר יותר הופיעה בדמות הראשית בסרט האינדי "A Girl Like Grace".
דסטיני לוהקה לתפקיד של טיאנה בדרמה המוזיקלית אימפריה, אך בשל חוזה ההקלטות שלה, היא לא יכלה לקבל את התפקיד.
בדצמבר 2015, דסטיני לוהקה באחד התפקידים הראשיים כאלכסנדרה בסדרה "סטאר" לצד קווין לטיפה.
הסדרה שודרה בפוקס החל מ-14 בדצמבר 2016 והסתיימה לאחר שלוש עונות בשנת 2019.
בנובמבר 2019 הוכרז כי דסטיני לוהקה לגלם את המתאגרפת קלריסה שילדס (אנ') בסרט הביוגרפי "The Fire Inside".
בספטמבר 2024, נבחרה דסטיני לרשימת "10 השחקנים שכדאי לעקוב אחריהם" של מגזין "וראייטי" לשנת 2024.
דסטיני הייתה במערכת יחסים עם השחקן קית' פאוורס משנת 2017 ועד שנפרדו בשנת 2022. בשנת 2024, דסטיני ופאוורס חידשו את מערכת היחסים ביניהם.
+שנהסרטתפקידהערות2015A Girl Like Graceגרייס2023אורקל (אנ')שיי2024האש שבפנים (אנ')קלריסה שילדס (אנ')מועמדת פרס אינדפנדנט ספיריט להופעה הראשית הטובה ביותר (אנ') (2025)
+שנהסדרהתפקידהערות2010The Wannabesלקוחהפרק: "Whacky Manager"2013שמש שקרנית (אנ')אפריל גאדס6 פרקים2016–2019סטאר (אנ')אלכסנדרה קרייןתפקיד ראשי (3 עונות); 48 פרקים2020–2021בוגרת-כזהג'יליאן11 פרקים2021The Lower Bottomsרבקה קופרפודקאסט; 6 פרקים
פרסשנהקטגוריהעבורתוצאהמקורפרס גות'הם2024מבצע פורץ דרךThe Fire Inside
ראיין ג'ירו חראפנברך (בהולנדית: Ryan Jiro Gravenberch; נולד ב-16 במאי 2002) הוא כדורגלן הולנדי-סורינאמי המשחק בעמדת הקשר בליברפול מהפרמייר ליג ובנבחרת הולנד.
חראפנברך הצטרף לאקדמיית הנוער של אייאקס ב-2010, ופלס את דרכו למעלה דרך הקבוצות הצעירות.
ב-7 ביוני 2018, הוא קיבל את "Abdelhak Nouri Trofee" הראשון אי פעם, המכיר בכישרון הטוב ביותר באקדמיית אייאקס.
הוא חתם על החוזה המקצועי הראשון שלו עם אייאקס באותו יום עד 2023. ב-23 בספטמבר 2018, ערך חראפנברך את הופעת הבכורה שלו במדי אייאקס בהפסד 0–3 לפ.ס.וו.
איינדהובן חראפנברך הפך לשחקן אייאקס הצעיר ביותר ששיחק אי פעם בליגה ההולנדית, כשעשה זאת בגיל 16 שנים ו-130 ימים, ושבר שיא של 16 שנים ו-242 ימים שקבע אז קלרנס סיידורף.
ב-22 בדצמבר 2019 כבש שער בכורה בליגה ההולנדית, בניצחון 1–6 על דן האג.
ב-25 בנובמבר 2020, חראפנברך הבקיע את שערו הראשון בליגת האלופות בניצחון 1–3 על מיטיולן.
ב-18 באפריל 2021 כבש את השער הראשון בניצחון 1–2 של אייאקס ויטסה ארנהם בגמר הגביע ההולנדי.
ב-13 ביוני 2022 חתם בבאיירן מינכן מהבונדסליגה תמורת 18.5 מיליון אירו.
ב-5 באוגוסט ערך הופעת בכורה בקבוצה, בניצחון 1–6 על איינטרכט פרנקפורט.
ב-1 בספטמבר 2023 חתם בליברפול תמורת 40 מיליון אירו.
בעונת 2024/2025 זכה עם ליברפול באליפות אנגליה וחראפנברך נבחר לשחקן הצעיר של העונה בליגה.
חראפנברך זומן לנבחרת הולנד בנובמבר 2020.הוא ערך את הופעת הבכורה שלו ב-24 במרץ 2021 במסגרת מוקדמות גביע העולם נגד טורקיה.
ב-6 ביוני 2021 הוא גם כבש שער בכורה במשחק ידידות מול גאורגיה אותו ניצחה הולנד 0–3.
כישרון העתיד של אייאקס (פרס עבדלהאק נורי) : 2018
השחקן הצעיר של העונה בפרמייר ליג: 2024/2025
ראיין הרלג'ק הוא פעיל חברתי קנדי.
הקים את קרן הבאר של ראיין כדי לספק מים לאוכלוסיות במדינות מתפתחות.
הוא קיבל פרסים רבים על עבודתו, והוא האדם הצעיר ביותר שהוענק לו אות מסדר אונטריו.
הרלג'ק הוא בנם של סוזן ומארק הרלג'ק מקמפטוויל, אונטריו.
ג'ימי אקנה היה חבר לעט של הרלג'ק מאוגנדה.
הוריו של ג'ימי נעלמו במהלך מלחמת האזרחים במדינה, ודודתו גידלה אותו.
הוא נהג לקום בחצות כדי שיוכל להביא מים לדודתו לפני הלימודים.
שני הנערים נפגשו במהלך ביקורו של הרלג'ק בשנת 2000 בבית הספר היסודי אנגולו באוגנדה, שם נקדחה הבאר הראשונה שהרלג'ק מימן.
ג'ימי נחטף מאוחר יותר על ידי קבוצת מורדים, צבא ההתנגדות של לורד, ואז נמלט לביתו של עובד סיוע.
משפחת הרלג'ק שילמה את לימודיו במשך כמה שנים, ואז הביאה אותו לקנדה.
משפחתו של ראיין אימצה את ג'ימי, והוא הפך לאזרח קנדי בשנת 2007.
האחים סיימו את לימודיהם בבית הספר התיכון ביוני 2009. לאחר סיום לימודיו בבית הספר התיכון הקתולי סנט מייקל בקמפטוויל, אונטריו, סיים הרלג'ק את לימודיו בשנת 2013 באוניברסיטת קינג'ס קולג' בהליפקס, נובה סקוטיה.
תחום המחקר שלו היה פיתוח בין-לאומי ומדעי המדינה.
הרלג'ק הועסק על ידי איגוד הנוער אוטווה, ארגון לא ממשלתי, לאחר שסיים את לימודיו בשנת 2013. כ-20 צעירים יושבים בוועדות הממשל באוטווה כדי לייצג את האינטרסים של צעירים בפוליטיקה בבירה הקנדית.
כשהיה ראיין בן שש, הוא למד באחד השיעורים כי יש ילדים באפריקה שאין להם נגישות למים נקיים.
לעיתים לא היו מים בנמצא, ולעיתים המים המועטים לא היו ראויים לשתייה.
כשגדל, הקים חברה שחפרה בארות ברחבי העולם.
הוא החל לגייס כסף עבור אלה שנפגעו ממשבר המים העולמי על ידי עבודות בית, שהקנו לו 70 דולר במשך ארבעה חודשים.
אלה לא הספיקו לקניית ברז מים ולכן ביצע מטלות נוספות וגייס כספים נוספים.
תוך 12 חודשים הוא גייס 2,000 דולר, שהיו עלותה של הקמת באר, על פי ווטרקאן, ארגון ללא מטרות רווח המספק מים נקיים למדינות עניות.
בינואר 1999 הוא שלח את הכסף לווטרקאן, אשר קדחה את הבאר הראשונה בצפון אוגנדה ליד בית הספר הציבורי אנגולו.
העבודה בוצעה על ידי ארגון "רופאים קנדים לסיוע ועזרה" באותה שנה.
במשך שנתיים הוא גייס 61,000 דולר.
סוכנות הפיתוח הבין-לאומית הקנדית שמעה על מאמציו של הרלג'ק והוסיפה שני דולר לכל דולר שגייס.
הוא סיפר את סיפורו במופע של אופרה ווינפרי.
בשנת 2001 ייסד הרלג'ק את קרן "הבאר של ראיין", ארגון קנדי רשום ללא כוונות רווח, כדי לבנות באפריקה ולחנך ילדים בנושא תברואה ומים בטוחים.
לקרן שלוש דרכים לחנך את ילדי בית הספר בנושאי מים, תוכנית הנוער בפעולה, תוכנית המעורבים ותוכנית אתגר בית הספר.
מטרת הקרן התרחבה לבניית בארות בכל מקום בעולם.
מיליוני דולרים לפרויקטים של מים ותברואה באפריקה, מרכז אמריקה ודרום אסיה.
הקרן סיפקה מים נקיים ליותר מ-892,725 אנשים ב-16 מדינות מתפתחות, באמצעות 1,166 פרויקטים של מים ותברואה.
יש לה שותפים בשתים-עשרה מדינות, כולל בורקינה פאסו, גאנה, קניה, אוגנדה, טוגו והאיטי כדי לזהות את הקהילות הזקוקות ביותר לפרויקט מים או תברואה.
הוא עבד עם מועדוני רוטרי בפרויקטים של בארות.
חלק מהפרויקטים נועדו לשימור מי גשמים במכלים באזורים – כמו גואטמלה, האיטי והודו – שם זה היה הפתרון האופטימלי למים בטוחים.
הבאר האלף נחפרה בסתיו 2015 בצפון אוגנדה, ברובע הסמוך לבאר הראשונה.
בין תומכי הקרן ניתן למנות את מאט דיימון, אופרה ווינפרי, ג'יין גודול והנסיך צ'ארלס.
הרלג'ק הפך ביוני 2015 למנהל פרויקטים.
הכשרתו בעבודה כללה סיורים לקניה, בורקינה פאסו ואוגנדה כדי להכשיר את המקומיים כיצד לשמור על בארותיהם.
הוא גם נסע לברזיל, מקסיקו, קטר וארגנטינה – כדי לדבר על הקרן.
הרלג'ק קיבל את פרס עולם הילדים בשנת 2003, ופעם שנייה במונטאז' בוורלי הילס באפריל 2016 כזוכה בפרס הבוגרים.
בשנת 2004 הוא מונה לעמית בקרן פול האריס.
הרלג'ק הפך לגיבור מציל חיים על ידי "פרויקט הגיבור שלי" בסוף שנת 2010. הוא האדם הצעיר ביותר שקיבל אי פעם את אות מסדר אונטריו.
הוענקה לו מדליית נותן השירות המצטיין של קנדה, פרס הדוכס מאדינבורו, פרס וולף, ופרס נלסון מנדלה להומניטריות.
הבאר של ראיין, בבימויה של לליטה קרישנה בשנת 2001, מספרת את סיפור הבאר הראשונה.
זהב כחול: מלחמות מים עולמיות, סרט תיעודי בשנת 2008 בו מופיע הרלג'ק.
Get Involved, תוכנית טלוויזיה בה מופיע הרלג'ק בשנת 2008.
חזרה לבאר של ראיין, סרט תיעודי משנת 2015, מספר את סיפור חזרתו של ראיין הרלג'ק לאתר הבאר הראשון שלו בבית הספר היסודי אנגולו באוגנדה וכיצד הבאר שינתה את חייהם של האנשים באזור.
את הסרט בן 27 הדקות ביימה קרישנה.
הוא נבחר לפסטיבל הסרטים Planet in Focus, אחד הפסטיבלים הסביבתיים המשמעותיים ביותר בצפון אמריקה, שנערך בטורונטו באוקטובר 2015.
נסיכת המים הוא ספר על ילדה, ג'י ג'י, שהולכת עם אמה מדי יום לאסוף מים.
הוא מבוסס על ראשית חייה של ג'ורג'י בדיאל, דוגמנית, שגדלה בבורקינה פאסו.
היא הקימה קרן השותפה עם "קרן באר של ראיין" כדי לספק מים נקיים לקהילות אפריקאיות.
רָאיֶין דוֹלֶן הוא זמר פופ אירי.
ייצג את אירלנד באירוויזיון 2013 עם השיר "Only Love Survives".
בשנת 2013, השיר שלו "Only Love Survives" זכה בתחרות השירים האירית Eurosong, ודולן נבחר לייצג את אירלנד באירוויזיון 2013 שנערך במאלמה, שוודיה.
הוא ביצע את השיר בחצי הגמר הראשון במאלמה ארנה ב-14 במאי 2013, והעפיל לגמר לאחר שסיים בעשירייה הראשונה.
בגמר, שנערך ב-18 במאי 2013, דולן הגיע למקום האחרון, וקיבל 5 נקודות בלבד משלוש מדינות.
אלבום הבכורה שלו, Frequency, יצא לאור ב-13 במאי 2013. ב-7 במרץ 2014, הוא הוציא את הסינגל השני שלו "Start Again" לאחר שיצא מהארון בריאיון ל-RTÉ Radio 1. הווידאו קליפ של השיר הוא סיפור התאבדות של ילד הומו.
השיר זכה למיליוני צפיות ביוטיוב והיה פופולרי בקהילת הלהט"ב, וגם בוצע בכמה מצעדי גאווה, ביניהם גאווה בניורי 2014 ומצעד הגאווה בבריסטול 2015. ב-20 ביוני 2014, הוא הוציא את הסינגל השלישי שלו "Fall to the Floor".
הוא זכה להישגים מתונים במצעדי הפזמונים, והגיע למקום ה-88 במצעד הסינגלים האירי.
באירוויזיון 2015 דולן היה מחמשת נציגי חבר המושבעים האירי.
ב-20 בנובמבר 2015 הוא הוציא את הסינגל הרביעי שלו "Uptown Downtown".
ב-18 בדצמבר 2015 הוא העלה לערוץ היוטיוב שלו גרסת כיסוי שביצע לשיר "Hello" של אדל, ומאז הוא מפרסם בערוץ היוטיוב שלו גרסאות כיסוי לשירים שונים, כדוגמת "Pillowtalk" של זאין מאליק ו-"Hands to Myself" של סלינה גומז.
ב-19 בפברואר 2016 הוא הוציא אלבום קאברים, Under the Covers, Vol.1.
בפברואר 2014, במהלך ראיון ב-RTÉ Radio 1, דולן יצא מהארון כהומו.
הוא סיפר, "בבית הספר הייתי מבולבל לגבי מי אני, והיה לי קשה מאוד להתבגר בגלל זה.
היה קשה להתמודד עם זה כי ידעתי שאני הומו, אבל לא היה לי האומץ לדבר עם מישהו על זה".
בנובמבר 2019 רכש דולן פאב במחוז טיירון באירלנד עם דניאל מקרוסן , חבר האספה המחוקקת מטעם מפלגת העבודה הסוציאל-דמוקרטית.
שם פרטי האלבוםFrequency יצא לאור: 13 במאי 2013
פורמט: הורדה דיגיטלית, CDUnder the Covers, Vol.1 יצא לאור: 16 בפברואר 2016
פורמט: הורדה דיגיטלית, CDUnder the Covers, Vol.2 יצא לאור: 2016
פורמט: הורדה דיגיטלית, CDDeep Covers יצא לאור: 2017
ראיין הולידיי (נולד ב-16 ביוני 1987) הוא איש שיווק וסופר אמריקאי.
הוא היה מנהל השיווק לשעבר של אמריקן אפרל, בעל טור תקשורתי ועורך ב-New York Observer.
הולידיי החל את הקריירה המקצועית שלו לאחר שנשר מהלימודים בגיל 19. הוא למד באוניברסיטת קליפורניה בריברסייד מדע המדינה וכתיבה יוצרת.
הוא היה יועצו של הסופר טאקר מקס ומאוחר יותר עבד עם רוברט גרין, מחבר הספר כוח: 48 החוקים, על ספרו של גרין משנת 2009, "החוק ה-50".
ספר זה היה רב מכר של הניו יורק טיימס.
הולידיי שימש כמנהל שיווק של אמריקן אפרל ובהמשך כיועץ לחברה.
הוא עזב את החברה באוקטובר 2014. הוא יעץ במספר קמפיינים בתקשורת וכתב רבות בנושא מניפולציה בתקשורת.
ספריו נמכרו ביותר משלושה מיליון עותקים.
הולידיי פרסם את ספרו הראשון, חשיפה תקשורתית אודות מצב העיתונות המקוונת, Trust Me, I'm Lying, ביולי 2012. היה זה ספרו הראשון ברשימת רבי המכר של וול סטריט ג'ורנל.
ספרו השני Growth Hacker Marketing פורסם בספטמבר 2013 ידי פורטפוליו / פינגווין ואז הורחב למהדורה מודפסת בשנת 2014. הספר מראה כיצד מאמצי השיווק המסורתיים כבר אינם היעילים ביותר, ומדוע פריצת-צמיחה זולה ויעילה יותר בשוק של ימינו.
הספר נבחר על ידי Inc.
לאחד מעשרת ספרי השיווק המובילים של המגזין לשנת 2014.
בפברואר 2014 מונה הולידיי לעורך הכללי של מדור העסקים והטכנולוגיה ב-New York Observer .
ספרו השלישי של הולידיי The Obstacle Is The Way ("המכשול הוא הדרך"), ראה אור במאי 2014, גם הוא על ידי פורטפוליו / פינגווין.
הספר מבוסס על התרגיל הסטואי של מסגור מכשולים כהזדמנויות.
הספר נמכר ביותר ממיליון עותקים והוא נקרא על ידי ניו אינגלנד פטריוטס במהלך עונת זכייתם בסופרבול בשנת 2014, וכן הופץ לשחקני סיאטל סיהוקס.
הספר הגיע למקום הראשון ברשימת רבי המכר בוול סטריט ג'ורנל בשנת 2019, חמש שנים לאחר פרסומו.
כריס בוש ציין שזה הספר האהוב עליו והוסיף שכאשר מאמנו הראשי אריק ספולסטרה חילק את הספר לשחקני מיאמי היט, בוש כבר קרא אותו פעמיים.
במהלך מסיבת עיתונאים בשנת 2019, אמר שחקן הגולף רורי מקילרוי, כי הוא קורא את "המכשול הוא הדרך" וכן את ספרו הבא של הולידיי, "אגו הוא האויב", לקראת הטורניר.
בחודשים שלאחר פציעתו בעמוד השדרה של שחקן הפיטסבורג סטילרס ריאן שאזייר, שמנעה ממנו ללכת, רשם שאזייר ש"המכשול הוא הדרך" עזר לו לשפר את מצב רוחו ולהתמקד בהחלמה.
בשנת 2016 פרסם שני ספרים.
הראשון, "אגו הוא האויב", משתמש בדמויות היסטוריות שונות כדוגמאות להמחשת סכנות האגואיזם.
השני, The Daily Stoic ("העצה הסטואית היומית"), הוא עצות יומיומיות של מדיטציות סטואיות.
שני הספרים הפכו לרבי מכר ו-The Daily Stoic הגיע למקום הראשון ברשימת רבי המכר של וול סטריט ג'ורנל.
בשנת 2018 פרסם הולידיי את "קונספירציה: פיטר ת'יל, האלק הוגאן, Gawker, והאנטומיה של התככים".
מדובר בתביעה בין גוקר מדיה למתאבק האלק הוגאן, כמו גם במעורבותו של פיטר תייל בסכסוך.
הספר זכה לביקורת טובה של ויליאם ד' קוהאן מהניו יורק טיימס.
צ'ארלס רנדולף כותב את התסריט ופרנסיס לורנס מביים.
באוקטובר 2019 פרסם הולידיי את Stillness Is the Key, הראשון בספריו שהגיע למקום הראשון ברשימת רבי המכר של הניו יורק טיימס.
הספר טוען לגישה מאוזנת לחיים ולהגבלת כמות ה"רעש".
הוא מתייחס בעיקר לסטואיות, אך גם לבודהיזם, קונפוציאניזם, דאואיזם ודתות אברהמיות.
ספרו האחרון הוא Lives of the Stoics, בשיתוף עם הסופר סטיבן הנסלמן.
הספר הוא אוסף ביוגרפיות של יותר משני תריסר פילוסופים שחיו על פי המידות הסטואיות של אומץ, מתינות וחוכמה.
כשהולידיי היה סטודנט בקולג', המליץ ד"ר דרו על אפיקטטוס שהעניק השראה להתעניינותו של הולידיי בסטואיות.
הניו יורק טיימס ציין את הולידיי, בזכות ספריו, מאמריו והרצאותיו, כמי שתרם לפופולריות הגוברת של הסטואיות.
הוא תואר גם כ"מוביל מתקפת הסטואיות", שזכתה לפופולריות בקרב יזמי עמק הסיליקון.
גרגורי הייז, שתרגומו משנת 2002 ל"מדיטציות" של מרקוס אורליוס הפך רב מכר, כתב על הכתיבה הסטואית של הולידיי שהיא "ברוח המודלים העתיקים שלו" והוסיף: "הולידיי הוא גם מספר סיפורים גדול."
שיתוף פעולה עם טים פריס
הולידיי התראיין לפודקאסט The Tim Ferriss Show וכתב פרק בספרו של טים פריס, Tools of Titans.
הולידיי כתב מכתבים פומביים המעודדים את אביו שלא להצביע לדונלד טראמפ בשנת 2016 ובשנת 2020. למרות התנגדותו הציבורית לקמפיין הנשיאותי של טראמפ בשנת 2016, הוצע להולידיי תפקיד מנהל תקשורת בממשל טראמפ, תפקיד שלא הסכים לקבל.
הולידיי תמך בג'ו ביידן בבחירות לנשיאות ארצות הברית ב-2020. לדבריו, "למי ששואל מה קרה לשלט ביידן ...
תלינו אותו בחווה שלנו בטקסס, שם אנחנו הבעלים של אקדחים, מגדלים פרות לבשר, מעדיפים מיסים נמוכים, מניפים דגל אמריקה ובעיקר רוצים שיעזבו אותנו לבד.
זה בהחלט אפשרי להיות בעל אמונות "שמרניות" ולדעת מה הדבר הנכון והברור לעשות בשנת 2020." בספטמבר 2020 יזם הולידיי מימון ותרם באופן אישי 10,000 דולר להסרת שתי אנדרטאות קונפדרציה במחוז בסטרופ ובית המשפט אישר את הסרתן והעברתן של האנדרטאות לאתר חלופי בפברואר 2021.
הולידיי הוא הבעלים והמנהל של חנות הספרים העצמאית Painted Porch Porch Shop בבסטרופ, טקסס.
הוא נשוי ויש לו שני בנים.
הוא גר בחווה של 40 דונם במחוז בסטרופ, טקסס.
ראיין סטריין , הוא כדורגלן אנגלי אוסטרלי, המשחק בעמדת המגן הימני או הקיצוני בדנדי יונייטד.
ב-22 בספטמבר 2017, חתם סטריין על החוזה המקצועי הראשון שלו באדלייד יונייטד.
כעבור 3 חודשים הוא חתם על הארכת חוזה לשנתיים.
ב-25 ביוני 2021 חתם לשלוש שנים במכבי חיפה, בה ערך הופעת בכורה ב-29 ביולי במוקדמות הקונפרנס ליג בניצחון 1–5 על דינמו טביליסי.
ב-29 באוגוסט ערך הופעת בכורה בליגת העל בתיקו 0-0 עם הפועל חדרה.
ב-21 ביוני 2022 חתם בסנט מירן מהליגה הסקוטית.
ביולי 2024 חתם בדנדי יונייטד.
סטריין זומן לסגל נבחרת אוסטרליה עד גיל 20 באוגוסט 2015.
הוא ערך את הופעת הבכורה שלו בנבחרת אוסטרליה עד גיל 23 ב-17 בנובמבר 2020 במשחק נגד Macarthur FC.
באוגוסט 2021 זומן לראשונה לסגל נבחרת אוסטרליה לקראת משחקי מוקדמות מונדיאל 2022 נגד סין ווייטנאם.
בספטמבר 2022 שיחק לראשונה במדי הנבחרת הבוגרת כאשר עלה כמחליף במחצית השנייה במשחק נגד במסגרת מוקדמות מונדיאל 2022.
ראיין קופר הוא שחקן ודוגמן אוסטרלי.
ריאן קופר נולד בפורט מורסבי, בירת פפואה גינאה החדשה, בשנת 1986, שם עבד אביו, שנולד באוסטרליה, כמיסיונר.
לאחר שלמד בתיכון באוקלנד, ניו זילנד, קופר היה לוחם טאקוונדו מקצועי וזכה בשני טורנירים.
הוא עבד כנגר שש שנים ועבר לניו יורק ב-2008, שם הופיע בקמפיין לג'ינס של דונה קארן.
בשנת 2013, ביצע הופעתו הראשונה בקולנוע כניצב בסרט הקולנוע "גטסבי הגדול".
באותה שנה החל לשחק ולגלם את ברוס האנטר באופרת הסבון "לחיות את החיים".
שנה לאחר מכן שיחק בסרט האימה "ג'וליה".
בשנת 2015, גילם את ג'ייק בולין בסדרת הטלוויזיה קצרת הימים "איי קנדי" ששודרה ברשת MTV.
באותה שנה שיחק בסרט הקולנוע "Digital Physics".
בשנת 2016 שיחק בסדרת הרשת "Heirloom".
בשנת 2017 הוא הופיע בסרט הקומדיה השחורה "לילה קשוח", בו גילם את ג'יי, חשפן שמת בעיצומה של מסיבת רווקות.
באותה שנה שיחק בין התפקידים הראשיים בעונה השנייה של סדרת הטלוויזיה "Day 5" את איידן.
בשנת 2019 שיחק בפרק בסדרת הטלוויזיה "שוטרים בדם".
באותה שנה שיחק בתפקיד ראשי בסרט הטלוויזיה "Christmas a la Mode".
שנה לאחר מכן שיחק בתפקיד ראשי בסרט הטלוויזיה "Christmas on Ice".
בשנת 2021 שיחק בסרט הטלוויזיה "His Killer Fan".
באותה שנה ביצע הופעות אורח בסדרות הטלוויזיה "פשוט ככה" ו"בול".
בשנת 2024 גילם את איי ג'יי בסרט הדרמה "I'll Be There".
שיחק גם בפרק של הסדרה "אלזבת'" מבית CBS המהווה סדרת בת של "האישה הטובה".
גם במאי, תסריטאי ומפיק2015Digital Physicsרוי2017לילה קשוחג'יי2024I'll Be Thereאיי ג'ייגם מפיק בפועלTBATexas Cult Houseדיאקון ג'ונסSkate Godמטולוס
ראיין ארל מרימן הוא שחקן אמריקאי.
מרימן נולד בעיר צ'וקטאו, אוקלהומה, בנם של ארל ונונלין מרימן.
יש לו אחות בשם מוניקה.
בגיל צעיר, הוא החל לשחק בפרסומות ואף שיחק בתיאטרון המקומי (Stage Struck Studios) באוקלהומה.
התפקיד הגדול הראשון של מרימן היה בסדרת הטלוויזיה "The Mommies", ששודרה בין השנים 1993 ל-1995. במהלך שנות ה-90, הוא הופיע בסדרת הטלוויזיה "המתחזה" כגרסה צעירה יותר של ג'רוד, הדמות הראשית של הסדרה.
הוא שיחק בכמה סרטי טלוויזיה, כולל "Smart House", "The Luck of the Irish", וכמאיר לנסקי הצעיר בסרט "לנסקי" משנת 1999.באותה שנה הוא הופיע בסרט העלילתי "הצד העמוק של האוקיינוס" בו גילם את הבן שנחטף ממשפחתו.
בסרט מככבים טריט ויליאמס ומישל פייפר.
בשנת 2000 שיחק בתפקיד ראשי בסרט "Just Looking".
בשנת 2002, הוא גילם את אדם אדינגטון בסרט מקורי אחר של ערוץ דיסני, "טבעת עם אור אינסופי".
לאחר מכן הוא הוא שיחק בכמה סדרות טלוויזיה בהן, "חטופה" ו-"סמולוויל".
מרימן שיחק בסרטי האימה "ליל המסכות: תחיית המתים" משנת 2002, "הצלצול 2" משנת 2005, ו-"יעד סופי 3" משנת 2006. הוא גילם את הנרי דאן בפיילוט של סדרת הטלוויזיה "האי של הרפר", אבל הוחלף על ידי כריסטופר גורהאם.
משנת 2010 עד 2014, מרימן גילם את איאן תומאס בסדרת הטלוויזיה "שקרניות קטנות, ששודרה בערוץ ABC.
בשנת 2012, הוא שיחק בפרק בסדרה "הוואי חמש-אפס".
מרימן היה נשוי למיקול דאנקן מ-2004 עד 2011. ב-1 בינואר 2012 הוא התארס לקריסטן מקמולן.
הם נישאו בספטמבר 2014. בתם נולדה ביולי 2018.
ראיין קור הוא שחקן אוסטרלי.
קור נולד במלבורן שבויקטוריה, אוסטרליה..
אביו הוא פיטר קור, המאמן הראשי של נבחרת אוסטרליה בכדורסל הנשים.
ב-2009 סיים את לימודיו במכון הלאומי לאמנות דרמטית (NIDA).
קור קיבל את מלגת הית' לדג'ר לשנת 2011. הוא היה מועמד לתואר רווק השנה של מגזין האופנה קליאו בשנת 2012.
הוא החל את קריירת המשחק שלו בגיל שלוש עשרה כששיחק בסרט "Opraholic".
הופעת הטלוויזיה הראשונה שלו הייתה בתוכנית הטלוויזיה האוסטרלית לילדים The Sleepover Club בתפקיד משנה.
לאחר שהשלים את הצילומים בסדרה, הוא לוהק לתפקיד ראשי בתור שנג זמט בסדרת המדע בדיוני האוסטרלית לילדים Silversun.
זמן קצר לאחר מכן, לוהק קור לתפקידי אורח רבים בסדרות טלוויזיה בהן כגון שכנים שכנים.
בשנת 2012 שיחק בסרט הקולנוע "לא מתאים לילדים" עליו זכה בפרס חוג מבקרי הקולנוע של אוסטרליה לשחקן הטוב ביותר בתפקיד משנה.
בשנת 2013, הוא הופיע בסרט המתח לנוער "6 Plots", וכיכב לצד ג'ון ג'ראט בסרט "Wolf Creek 2", סרט ההמשך לסרט האימה "Wolf Creek" מ-2013.
בשנת 2015, קור כיכב בסרט הדרמה הרומנטית של ניל ארמפילד "לחבק את הגבר", עיבוד לזכרונותיו של טימותי קוניגרייב משנת 1995 באותו השם.
קור גילם את טימותי קוניגרייב מול קרייג סטוט שגילם את ג'ון קאלאו, שבתפקידי משנה משחקים גאי פירס, אנתוני לפאגליה, שרה סנוק, קרי פוקס וג'פרי ראש .
בשנת 2016, קור שיחק בסדרת הטלוויזיה "מבוקשות".
בשנת 2018, קור הופיע בתור ג'וזף בסרטה של הלן אדמונדסון "מריה מגדלנה".
בשנת 2022 החל לשחק בסדרת הטלוויזיה "בית הדרקון".
בסדרה הוא מגלם את סר הרווין סטרונג, בנו הבכור של ליונל סטרונג ויורש הרנהל; הידוע בהיותו האיש החזק ביותר בשבע הממלכות ובכינוייו, "שובר העצמות".
במאי 2014, קור הואשם בהחזקת הרואין לאחר שנמצא עם שקית הקפאה שהכילה 0.26 גרם (פחות מ-1/100 אונקיה) של הסם בפרבר בונדי בסידני.
לאחר שהודה בהחזקה, השחקן קיבל עונש מאסר על תנאי לשנה על התנהגות טובה ללא הרשעה.
המעצר התרחש ימים ספורים בלבד לאחר שסבו של קור (שטס איתו כשנסע לעבודות משחק בילדותו) נכנס לתרדמת בעקבות התקף לב.
קור הלך למלון, שם סוחר נתן לו שקית שהכילה הרואין ואמר, "הנה, קח את זה, אתה תרגיש טוב יותר".
לדברי עורך דינו של קור, קור היה אסיר תודה על שנעצר, כי זה מנע ממנו להשתמש בסם, "שהוא אמר שמעולם לא ניסה".
כפי שקור הצהיר מאוחר יותר, "מצאתי את עצמי במצב שבו הייתי נסער....
מישהו הציע לי משהו ו-200 מטר אחרי, עצרו אותי עם זה.
ראיין תומאס פורטאוס הוא כדורגלן סקוטי המשחק בעמדת הבלם בקבוצת לוס אנג'לס ובנבחרת סקוטלנד.
פורטאוס גדל במחלקות הנוער של אדינה היבס, אברדין והיברניאן.
בעונת הושאל מהיברניאן לאדינבורו סיטי מהליגה הסקוטית השנייה, במדיה ערך 23 הופעות ליגה והבקיע שלושה שערים.
לאחר תקופת ההשאלה חזר פורטאוס להיברניאן, וערך במדיה 120 הופעות במסגרת ליגת העל הסקוטית, בהן הבקיע 11 שערים.
ב-27 בינואר 2023 חתם פורטאוס על חוזה לארבע שנים וחצי בווטפורד מהפוטבול ליג צ'מפיונשיפ.
ב-4 בפברואר ערך את הופעת הבכורה שלו במועדון, בתיקו 2-2 נגד רדינג במסגרת המחזור ה-30 בליגה לעונת .
ב-27 בספטמבר 2022 ערך פורטאוס את הופעת הבכורה שלו בנבחרת סקוטלנד, בתיקו 0-0 נגד נבחרת אוקראינה במסגרת ליגת האומות 2022/2023. ב-8 בספטמבר 2023 הבקיע את שער הבכורה שלו בנבחרת, בניצחון 0–3 על נבחרת קפריסין במסגרת מוקדמות יורו 2024.
פורטאוס זומן לסגל הסקוטי ליורו 2024. במשחק הפתיחה של טורניר זה, מול המארחת גרמניה, ביצע פורטאוס עבירה גסה ברחבה על אילקאי גונדואן, גרם לבעיטת עונשין והורחק בכרטיס אדום ישיר, במשחק שנגמר בתוצאה 1–5 לגרמניה.
פורטאוס הושעה לשני משחקים בעקבות האדום, ולא חזר להמשך היורו, ממנו הודחה סקוטלנד בשלב הבתים.
ראיין ויטני היא שחקנית אמריקאית.
ראיין ניומן נולדה ב-24 באפריל 1998 וגדלה בשכונת מנהטן ביץ' (אנ') בברוקלין, ניו יורק.
היא למדה באוניברסיטת קליפורניה בלוס אנג'לס וסיימה בהצטיינות את לימודיה בשנת 2019 עם תואר ראשון בפסיכולוגיה.
הופעת הבכורה של ראיין הייתה בסרט הקולנוע מפלצת של בית ובסרט "זום".
בטלוויזיה, היא הופיעה בסדרת הטלוויזיה של דיסני האנה מונטנה בתור מיילי צעירה וכן בסדרה המקורית של ערוץ דיסני גוד לאק צ'ארלי.
מאוחר יותר, היא הופיעה בתור האנטגוניסטית ג'ינג'ר פלקון בסדרה- "Zeke and Luther" .
בשנת 2010, זכתה ראיין בפרס האמן הצעיר להופעה הטובה ביותר בסדרת טלוויזיה של שחקנית ראשית.
בשנת 2012, לוהקה ראיין לתפקיד אמילי הובס בקומדיית המצבים "תראו את אבא...", שהוצגה לראשונה בערוץ "Nick at Nite" ב-6 באוקטובר 2012.הסדרה רצה במשך שלוש עונות לפני שהסתיימה ב-2015. בסוף יולי 2014 היא נסעה לקמבודיה, ותמכה כדי לתמוך בארגון "הפר אינטרנשיונל".
בשנת 2015, לוהקה ראיין לתפקיד בסרט שארקנדו 3.
בשנת 2024, שיחקה בדרמה הביוגרפית "רייגן" על חייו של נשיא ארצות הברית רונלד רייגן, בתור מרגרט קליבר.
שנה סרט תפקידהערות 2006 מפלצת של בית אלייזהדיבוב זום (אנ') סינדי קולינס 2008Lower Learning קרלוטה2016Super NovasמרסיThe Thinning שרה פוסטר 2017Alexander IRLלו2023Exposure איזי The Man in the White Van אם צעירה2024Good Bad ThingsנטליSpin the Bottleמילה ג'יין רייגן מרגרט "מוגס" קליבר TBABlack FridayטרייסיNotesג'סיקה
שנה סדרהתפקיד הערות2004הרמזים של בלוחברתו של ג'ופרק: "Skidoo Adventure"2007החיים היפים של זאק וקודיילדה במחנהפרק: "Graduation" האנה מונטנה מיילי סטיוארט הצעירה2 פרקים 2009–2012זיק ולותר (אנ') ג'ינג'ר פלקון (ראשי;עונות 1–2); (חוזר; עונה 3); 54 פרקים 2010 גוד לאק צ'ארלי קִיטפרק: "Kit and Kaboodle" 2012–2014תראו את אבא...
(אנ') אמילי הובס תפקיד ראשי (3 עונות); 48 פרקים 2013 ביג טיים ראשעצמהפרק: "Big Time Dreams" 2015Sharknado 3: Oh Hell No!
קלאודיה שפרד סרט טלוויזיה של Syfy (אנ') 2015–2017 משפחת רעם אליסון תפקיד חוזר (עונות 3–4); 9 פרקים2016Sharknado: The 4th Awakensקלאודיה שפרדסרט טלוויזיה של Syfy (אנ')Bad Sister זואי בריידי סרט טלוויזיה של Lifetime 2018The Last Sharknado: It's About Time קלאודיה שפרד סרט טלוויזיה של Syfy (אנ')
ראיין קירה ארמסטרונג היא שחקנית אמריקאית.
היא ידועה בתפקידיה בתור מיני מיי בארי בסדרה "אן עם הצמות" בשנים 2017–2019, בתור אלמה גרדנר בסדרה "אימה אמריקאית: דאבל פיצ'ר" ב-2021. והחל מ-2024 מגלמת את פרן בסדרה "מלחמת הכוכבים: צוות שלד" בדיסני+.
ארמסטרונג נולדה בניו יורק ב-10 במרץ 2010, בתם של השחקן הקנדי דין ארמסטרונג ולד"ר ברטה באצ'יץ' והיא הצעירה מבין חמישה ילדים.
בשנים 2017–2019 שיחקה בתפקיד חוזר את דמותה של מיני מיי בארי בסדרת הדרמה התקופתית הקנדית, "אן עם הצמות" המבוססת על הרומן "האסופית" משנת 1908 של הסופרת לוסי מוד מונטגומרי.
הסדרה שודרה תחילה ברשת "CBC Television" ובהמשך שודרה ברחבי העולם דרך שירותי הסטרימינג של "נטפליקס".
בשנת 2018 התארחה בסדרת הדרמה והמסתורין "האמת על פרשת הארי קוברט" (אנ') מבית רשת "MGM+" (בעבר: Epix), המבוססת על הרומן באותו מאת הסופר השווייצרי ז'ואל דיקר מ-2014. היא גילמה את דמותה של נולה קלנגן בצעירותה בעוד את דמותה הבוגרת יותר גילמה השחקנית קריסטין פרוסט.
בשנת 2019 שיחקה בסרט הדרמה "אמנות המירוץ בגשם" את זואי סוופיט, בתם של אמנדה סייפריד ומיילו ונטימיליה.
מאוחר יותר באותה שנה הופיעה גם בסרט האימה "זה: חלק 2" בתור ויקטוריה פולר וגם שיחקה בסרט האנתולוגיה "An Assortment of Christmas Tales in No Particular Order".
בשנת 2021 גילמה את אלמה גרדנר בסדרה "אימה אמריקאית: דאבל פיצ'ר", העונה העשירית של "אימה אמריקאית" שנוצרה והופקה על ידי ראיין מרפי ובראד פלצ'וק.
באותה שנה שיחקה ארמסטרונג גם בסרט "האלמנה השחורה" מבית היקום הקולנועי של מארוול את אנטוניה דרייקוב בצעירותה, ובסרט הפעולה "מלחמת המחר" לצדו של כריס פראט.
בשנת 2023 כיכבה בסרט המערבון "The Old Way" בתור בתו של ניקולס קייג'.
בשנת 2024 שיחקה בסרט האימה-מסתורין "She Came Back" בתור סופי טאלבוט.
באותה שנה החלה לככב לצד ג'וד לאו בסדרה "מלחמת הכוכבים: צוות שלד" בתור פרן.
הסדרה, אשר עלתה לשידור ב-2 בדצמבר 2024, נוצרה על ידי ג'ון וואטס ו עבור שירות הסטרימינג דיסני+.
בשנת 2025 שיחקה בשני פרקים בקומדיית בספורט של אפל TV פלוס, "סטיק" (אנ') בכיכובו של אוון וילסון.
במאי 2025 פורסם כי ארמסטרונג תככב בתפקיד הראשי בסדרת הפיילוט של "באפי ציידת הערפדים" עבור הולו.
בסוף שנה זו גם תגלם תפקיד חוזר לצד אית'ן הוק בסדרה "The Lowdown" של FX.
+שנהסרטתפקידהערות2019אמנות המירוץ בגשםזואי סוויפטזה: חלק 2ויקטוריה פולרAn Assortment of Christmas Tales in No Particular Orderויולט2020להיות גלוריה: חיי בדרכים (אנ')גלוריה סטיינם בצעירותהWish Upon a Unicornמיה דינדל2021האלמנה השחורהאנטוניה בצעירותהמלחמת המחרמיורי פורסטר בצעירותה2022משחקת באשצ'ארלי מקגילגדול עם ההורים (אנ')בי הצעירה2023The Old Wayברוק בריגס2024She Came Backסופי טאלבוט
+שנהסדרהתפקידהערות2017–2019אן עם הצמותמיני מיי בארי16 פרקים2018האמת על פרשת הארי קוברט (אנ')נולה קלרגן הצעירה2 פרקים2021אימה אמריקאית: דאבל פיצ'ראלמה גרדנר6 פרקים2024–הווהמלחמת הכוכבים: צוות שלדפרןתפקיד ראשי; 8 פרקים2025סטיק (אנ')אנג'לה2 פרקיםThe Lowdownפרנסיססדרה עתידית של FX 2026באפי ציידת הערפדים: סאנידייל החדשהנובהסדרת עתידית של הולו
ארמסטרונג זכתה להצלחה ב-2023 כאשר הייתה בת שתים-עשרה, והועמדה לפרס פטל הזהב לשנת 2022 לשחקנית הגרועה ביותר על הופעתה ב"משחקת באש".
המועמדות בוטלה בעקבות תגובה פומבית, ופרסי פטל הזהב שינו לאחר מכן את חוקיו כדי להוציא קטינים מתחת לגיל 18 משיקול עתידי.
פרסשנהקטגוריהעבורתוצאהמקורפרס בחירת הילדים של ניקלודיאון2025כוכבת טלוויזיה אהובה (משפחה)מלחמת הכוכבים: צוות שלד
ראיין אדוארד מקנזי הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השביעי של קהיליית פנסילבניה.
מקנזי, חבר המפלגה הרפובליקנית, כיהן כחבר בית הנבחרים של פנסילבניה בין השנים 2012–2024.
מקנזי נולד ב-3 באוגוסט 1982 באלנטאון שבפנסילבניה, בנם של צ'ארלס ומילו מקנזי.
בשנת 2000 השלים את לימודיו התיכוניים בתיכון פארקלנד השוגן בסמוך לעיר הולדתו, ולאחר מכן למד באוניברסיטת ניו יורק, שם השלים לימודי תואר ראשון במימון ועסקים בין-לאומיים בשנת 2004. ב-2010 השלים לימודי תואר שני במנהל עסקים בבית הספר לעסקים של אוניברסיטת הרווארד.